ভারতীয় দল এখন কেপটাউনে। দক্ষিণ আফ্রিকার বিরুদ্ধে প্রথম টেস্ট চলতি মাসের ৫ তারিখ। বিরাট কোহলি বিয়ের পরে নিজেকে তৈরি করছেন বাইশ গজের যুদ্ধের জন্য। অনুষ্কা শর্মা যদিও স্বামীর সঙ্গে ছুটি কাটাতে ব্যস্ত প্রয়াত নেলসন ম্যান্ডেলার দেশে। 
দক্ষিণ আফ্রিকায় কোহলি এবং অনুষ্কা কী করছেন, কোথায় ঘুরছেন, তাঁদের পোশাক কী, সবই সোশ্যাল মিডিয়ায় ছড়িয়ে পড়ছে। 

রণবীর কপূরের ফ্যান পেজ থেকে প্রাপ্ত। 
এবার সামনে এল অনুষ্কার পোশাক নিয়ে জল্পনা। একটি ছবিতে কোহলির সঙ্গে অনুষ্কাকে দেখা যাচ্ছে একটি বিশেষ পোশাকে। বলিউডের জনপ্রিয় অভিনেত্রীর পরনের ওই পোশাক দেখার পরে অনেকেই ফিরে যাচ্ছেন পুরনো দিনে। রণবীর কপূরের সঙ্গে একটি ছবির প্রচারে যাওয়ার সময়েও অনুষ্কার পরনেও ছিল একই পোশাক। 

এই বিষয়ে অন্যান্য খবর

ক্রিকেটার না হলে কোহলির পেশা কী হতো, জানালেন তারকা ক্রিকেটার নিজেই
নতুন বছরে নতুন কোচ কোহলিদের, নয়া দায়িত্বে দেখা যাবে নেহরাকেও


রণবীর কপূরের ফ্যান ক্লাব একটি ছবির কোলাজ শেয়ার করেছে ইনস্টাগ্রামে। সেই ছবিতেই দেখা যাচ্ছে, অনুষ্কা কেপটাউনে যে পোশাক পরে রয়েছেন, তার সঙ্গে মিল রয়েছে আগের পোশাকের। 
জনতার মনে এখনও টাটকা রণবীরের সঙ্গে অনুষ্কার পুরনো সম্পর্কের দিনগুলো। এই পোশাকটি যেন নতুন দাম্পত্যের ঝলমলে দিনে আরেকবার ফিরিয়ে দিল পুরনো প্রেমের ফ্ল্যাশব্যাককে। হয়তো নেহাতই তা কাকতালীয়, তবুও ভক্তদের আলোচনায় বারবার ঘুরে ফিরে আসছে সেই পোশাকেরই স্মৃতি। 
কেপটাউনে বলিউড অভিনেতা অক্ষয় কুমারও ছিলেন। তাঁর সঙ্গে ছবিও তুলেছেন কোহলি ও অনুষ্কা। ভারতীয় দলের হেডকোচ রবি শাস্ত্রীর সঙ্গেও ছবি তুলেছেন অক্ষয়। আপাতত ভারতীয় দল দক্ষিণ আফ্রিকা সফর নিয়ে ব্যস্ত। তার মধ্যেই অনুষ্কার পোশাক নিয়ে তৈরি হয়েছে রহস্য।